New Vintage Christmas Latch Hook Wonder Art 12 X 12 from JubileeResaleStore on Etsy Studio
vintage latch hook christmas latch hook latch hook new latch hook holiday latch hook vintage holiday vintage christmas Protea-netbalspan laat krieket-eweknie bloos | Maroela Media
Suid-Afrika se Karla Pretorius (middel) in aksie tydens die Proteas se wedstryd teen Skotland. Foto: Press Association via AP Images.
Nora Plummer, afrigter van die Proteas, het op die vooraand van die Wêreldbeker-netbaltoernooi gesê dat die Proteas vanjaar ’n perd van ’n ander kleur is en dat hulle oor die vermoë beskik om onder die top-spanne in die internasionale skouspel in Liverpool te eindig.
Vandag, 16 Julie 2019, is die Proteas nie net onoorwonne in die toernooi nie; hulle is ook sterk aanspraakmakers om later met die silwerware huiswaarts te keer. ’n Vertoning wat ligjare van die Protea-krieketspan se treurmare in hul Wêreldbeker-toernooi verskil.
Plummer se span het gister vir Skotland met 66 – 38 getroef om hul onoorwonne toernooirekord na vier wedstryde te neem. Dit is ook die negende keer agtereenvolgens wat hulle met die Skotte afreken.
Die span het vroeër in die toernooi met Trinidad en Tobago, Fidji en Jamaika afgereken.
Om dinge in perspektief te plaas: Jamaika is die tweede voorste span ter wêreld en om hulle met 55 – 52 te wen; is glad nie te versmaai nie.
“Ek dink ons het altyd geweet dat [die wedstryd teen] Jamaika ’n intense tweestryd sal wees. Ons het dit op die baan verwag en dit is presies wat ons gekry het. Ons meisies was egter tops en hoewel ons ’n paar foute gemaak het, sal ons as ’n span daaraan werk.
“Ek is baie tevrede met die oorwinning en dit gee ons beslis daardie tikkie ekstra selfvertroue vir die res van die toernooi,” het Plummer ná die Jamaika-wedstryd gesê.
Karla Pretorius het twee skitterwedstryde teen Jamaika en Skotland gehad en is in albei wedstryde as die speler van die wedstryd aangewys.
Die Proteas speel môre om 20:00 teen Uganda en die wedstryd word regstreeks op SuperSport 10 uitgesaai.
Die span se uitslae in hul eerste vier wedstryde:
76 – 45 teen Trinidad en Tobago
90 – 35 teen Fidji
55 – 52 teen Jamaika
66 – 38 teen Skotland
Ek glo ook ons kan hier as wenner uit die stryd tree :)
B…ek stem 100% saam yoh maar hulle speel goed hoor.
Interessant hoe nuuswaardig die netbal word noudat hulle wen .
Neels, netbal daar word al jare in die media oor netbal geskryf en gerapporteer. Sê liewer jy neem nou eers notisie daarvan nadat die krieket en rugbyspanne voortploeter en teen eweknie dêrede wereldse landjies verloor. Wys my een windgat in die netbalspan; in die Protea spannetjie is daar omtrent 10. Om van die rugbyspan nie eers te praat nie.
Bly darem maar lekker om te kyk as iemand wen. Wil ook sê dat dit lekker is om te sien dat die span nie deur kwotas oorheers word nie. Die girls mag maar.